Publication: Magyar Közlöny
Issue: MK-2010-21 (Year: 2010, Number: 21)
Era: contemporary
Section: tulajdonába tartozó közterületek a helyi önkormányzatokról szóló 1990. évi LXV. törvény (a továb biak ban: Ötv.) 79. §
Paragraph Index: 695

(2) bekezdés a) pontja alapján az önkormányzat törzsvagyonába, azon belül is a forgalomképtelen vagyon körébe tartoznak. Ezek az ingatlanok az államot, az önkormányzatokat terhelõ közfeladat (közlekedés, közösségi terek biztosítása stb.) meg valósítását szolgálják. Ezen ingatlanok tekintetében a tulajdonosi jogok gyakorlása célhoz kötött, a közérdekû célok meg valósulása érdekében illetik meg a tulajdonost. A tulajdonos, a települési önkormányzatok, ille tõ leg az állam tulajdonosi jogait gyakorló kezelõ szerv feladata a közterületek rendeltetésszerû, biztonságos és zavartalan használatra alkalmasságának biztosítása. E körben e szervek feladata annak biztosítása is, hogy a közterületek rendeltetésétõl eltérõ használata másokat a rendeltetésszerû használatban ne akadályozzon. A közutak tekintetében a Kkt. 36. §-a határozza meg a közutak nem közlekedési célú igénybevételének szabályait. Ez a szabályozás minden közútra, így az önkormányzati tulajdonban álló helyi közutakra is kiterjed. A közútnak nem minõsülõ közterületek tekintetében tör vényi szabályozás nincs, annak hiányában helyi közügynek minõsül, s a települési önkormányzatok szabályozási autonómiájába tartozik azoknak a feltételeknek a meghatározása, amelyek mellett lehetõség van a közterületek rendeltetésétõl eltérõ használatára. E szabályokat a települési önkormányzat nem tulajdonosi jogkörében, hanem a helyi közhatalom gyakorlójaként állapítja meg. [1256/H/1996. AB határozat, ABH 1996, 789, 798.; 46/B/1996. AB határozat, ABH 1996, 753, 755.] A közterület rendeltetésétõl eltérõ használatának szabályozása során az önkormányzatnak tulajdonosi érdekein túl, közérdekû célokat – városképi, városrendezési, környezetvédelmi, közegészségügyi, közlekedés- és vagyonbiztonsági érdekeket, a közterület rendeltetésszerû használóinak érdekeit – is érvényesíteni kell. Ugyanakkor olyan szabályozást kell alkotnia, amely biztosítja a közterületet jogszerûen a rendeltetésétõl eltérõen használók jogainak, jogos érdekeinek védelmét is. A közterület-használat szabályozása így alapvetõen közjogi, közigazgatási jellegû szabályozást jelent. Mindezek alapján megállapítható, hogy közterület rendeltetésétõl eltérõ használata során elsõsorban nem a magánjog szabályai, hanem közigazgatási jogi szabályok határozzák meg az önkormányzat és a közterülethasználója között létrejövõ jogviszonyban a jogalanyok jogait.

Source: https://magyarkozlony.hu/hivatalos-lapok/c0ca283984960bc5d8b24fd154747c1769a9df6e/dokumentumok/684e7405bacdde9b2127401b61713a704c35395e/letoltes